b'\n_START_ARTICLE_\nAarno Kahma\n_START_PARAGRAPH_\nAarno Assar Kahma (6. toukokuuta 1914 Kuopio \xe2\x80\x93 15. maaliskuuta 2004 Espoo) oli suomalainen geologi, professori ja malminetsint\xc3\xa4menetelmien kehitt\xc3\xa4j\xc3\xa4. _NEWLINE_Kahma toimi Geologian tutkimuskeskuksen malmiosaston johtajana vuosina 1946\xe2\x80\x931977. H\xc3\xa4nen johdollaan Suomesta l\xc3\xb6ydettiin lukuisia uusia kaivoksia, joista merkitt\xc3\xa4vin on Elij\xc3\xa4rven kaivos eli Kemin kromikaivos. 1940-luvulla Kahma yhdess\xc3\xa4 kollegansa kanssa kehitti ja patentoi s\xc3\xa4hk\xc3\xb6magneettiseen induktioon ja py\xc3\xb6rrevirtoihin perustuvan, lentokoneesta suoritettavan malminetsint\xc3\xa4menetelm\xc3\xa4n, joka k\xc3\xa4\xc3\xa4nteentekev\xc3\xa4n\xc3\xa4 menetelm\xc3\xa4n\xc3\xa4 otettiin sittemmin k\xc3\xa4ytt\xc3\xb6\xc3\xb6n kaikkialla maailmassa._NEWLINE_Kahman vanhemmat olivat Kuopion kuuromykk\xc3\xa4inkoulun rehtori Uuno Kahma ja Maria H\xc3\xa4ll. Kahma v\xc3\xa4itteli filosofian tohtoriksi Helsingin yliopistosta vuonna 1951. H\xc3\xa4nelle my\xc3\xb6nnettiin professorin arvonimi vuonna 1962. Kahman poika on professori Kimmo Kahma.'